Elszabadult a pokol a francia nagyváros migránsnegyedében
Rég nem látott erõszakhullám söpört végig Grenoble bevándorlók lakta kerületén egy baleset után.  A feldühödött migránsok megrohamozták a helyi rendõrkapitányságot, valamint autókat gyújtottak fel a környéken, hogy így bosszulják meg a fiatalok halálát. Grenoble városa korábban azzal került a hírekbe, hogy a városból a rengeteg muszlim migráns miatt gyakorlatilag menekülnek a zsidók.
Zavargások kezdõdtek a délkelet-franciaországi Grenoble-ban, miután két, a rendõrök elõl robogóval menekülõ fiatal halálos balesetet szenvedett. A 17 és 19 éves fiúkat azért akarták igazoltatni a közúti járõrök, mert nem viseltek bukósisakot, a fiatalok azonban nem álltak meg, inkább menekülõre fogták –írta a 888.hu. A hajsza nem tartott sokáig, a rendõrök által üldözött két robogós egy hídon összeütközött egy busszal, mindketten meghaltak.

A történtek után elszabadult a pokol Grenoble Mistral nevû, jelentõs migrációs hátterû lakossággal rendelkezõ városrészében. Már a szerencsétlen baleset éjjelén összeverõdött egy nagyjából negyvenfõs tömeg, amely megrohamozta a helyi rendõrkapitányságot, valamint autókat gyújtottak fel a környéken, hogy így bosszulják meg a fiatalok halálát.

A zavargások az ezt követõ két napban a város többi részére is átterjedtek, a rendõrség adatai szerint hétfõ estig összesen 65 autót gyújtottak fel a vandálok, akik közül azonban eddig csak egy embert tartóztattak le, õt sem gyújtogatásért, hanem azért, mert kövekkel dobálta meg a rendõröket.

A valamivel több mint 160 ezer lakosú Grenoble Délkelet-Franciaország egyik legnagyobb, és Franciaország 16. legnagyobb városa.

Menekülnek a zsidók Grenoble-ból

Grenoble kapcsán legutóbb akkor írtunk, amikor kiderült, hogy a betelepülõ muszlim migránsok miatt egyre több zsidó származású ember dönt úgy, hogy inkább Izraelben vagy az Egyesült Államokban kezd új életet. A francia Alpok lábánál elterülõ, újabban a tudományos kutatóközpontok egyik fellegváraként is emlegetett történelmi város minden észszerûség szerint kedvezõ bázisa lehetne minden innovatív és fejlõdéspárti polgárnak. Azonban a helyi vallásos zsidóság számára mindez nem elég indok a maradásra. Az utóbbi években ugyanis a zsidó közösség fele elmenekült a városból.

„Minden egyes antiszemita graffiti újra meg újra ráébreszt bennünket a veszélyre. Féltjük gyermekeinket az utcán, az iskolákban. Felelõsségteljes szülõkként kénytelenek vagyunk megfelelõ lépéseket foganatosítani” – fogalmazott Nissim Sultan rabbi, aki France Bleu Isère rádiónak arról beszélt, hogy gyülekezetének fele az elmúlt években új hazát választott magának azzal, hogy vagy elköltöztek az ország más részébe, vagy kivándoroltak Izraelbe, Amerikába, esetleg Kanadába. Az ország keleti részén, Lyon közelében található, 160 ezer lakosú Grenoble-ban ma pár száz zsidó polgár maradt.

Legutóbb tavaly júliusban volt migránslázadás

Mint arról korábban beszámoltunk, hasonló lázadás legutóbb 2018 júliusában volt Nantes városában. Az akkor történtek világosan megmutatták, hogy a migránsbûnözés és a szervezett alvilág, a maffia szoros kapcsolatban állnak. A migránsok nyolc középületet és számtalan autót gyújtottak fel, a helyi no-go zónákban elszabadult a pokol. De Nantes arról is elhíresült, hogy
a tehetetlen szocialista városvezetés hónapokig tûrte, hogy a történelmi városközpontot migránsok foglalják el, sátortábort létrehozva.
Grenoble gyújtogatás Franciaország migráns zavargás